钦定古今图书集成/明伦汇编/交谊典/第007卷 > 性理会通 > 《策问》前人
## 钦定古今图书集成/明伦汇编/交谊典/第007卷 > 性理会通 > 《策问》前人

问：古之学者，必有所师，以通其业，成就其德者。由汉
代以来，师道日微，然犹时有授经传业者，及于今则
无闻矣。德行若颜回，言语若子贡，政事若子路，文学
若子游，犹且有师。非独如此，虽孔子亦有师，问《礼》干
老聃，问《乐》于苌弘是也。今之人不及孔子颜回远矣，
而且无所师，然其不闻有业不通，而道德不成者，何
也？